Document ID: 32005D0501

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 12ης Ιουλίου 2005 για τροποποίηση της απόφασης 97/296/ΕΚ για την κατάρτιση του καταλόγου των τρίτων χωρών από τις οποίες επιτρέπονται οι εισαγωγές αλιευτικών προϊόντων για ανθρώπινη διατροφή, όσον αφορά την Αλγερία, τις Μπαχάμες και τη Γρενάδα [κοινοποιηθείσα υπό τον αριθμό Ε(2005) 2551] (Κείμενο που παρουσιάζει ενδιαφέρον για τον ΕΟΧ) (2005/501/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια (1), και ιδίως το άρθρο 2 παράγραφος 2 της απόφασης, Εκτιμώντας τα ακόλουθα: (1) Στην απόφαση 97/296/ΕΚ της Επιτροπής, της 22ας Απριλίου 1997, για την κατάρτιση του καταλόγου των τρίτων χωρών από τις οποίες επιτρέπονται οι εισαγωγές αλιευτικών προϊόντων για ανθρώπινη διατροφή (2) παρατίθενται οι χώρες και τα εδάφη από τα οποία επιτρέπονται οι εισαγωγές αλιευτικών προϊόντων για ανθρώπινη κατανάλωση. Το μέρος I του παραρτήματος της εν λόγω απόφασης αναφέρει τις χώρες και τα εδάφη που καλύπτονται από ειδική απόφαση δυνάμει της οδηγίας 91/493/ΕΟΚ του Συμβουλίου, της 22ας Ιουλίου 1991, περί καθορισμού των υγειονομικών κανόνων οι οποίοι διέπουν την παραγωγή και τη διάθεση στην αγορά των αλιευτικών προϊόντων (3), και το μέρος II του παραρτήματος αυτού αναφέρει τις χώρες και τα εδάφη που ανταποκρίνονται στα κριτήρια του άρθρου 2 παράγραφος 2 της απόφασης 95/408/ΕΚ. (2) Οι αποφάσεις της Επιτροπής 2005/498/ΕΚ (4), 2005/499/ΕΚ (5) και 2005/500/ΕΚ (6) προβλέπουν ειδικούς όρους εισαγωγής αλιευτικών προϊόντων από την Αλγερία, τις Μπαχάμες και τη Γρενάδα. Ως εκ τούτου, οι χώρες αυτές πρέπει να συμπεριληφθούν στον κατάλογο του μέρους I του παραρτήματος της απόφασης 97/296/ΕΚ. (3) Για λόγους σαφήνειας, οι σχετικοί κατάλογοι αντικαθίστανται εξ ολοκλήρου. (4) Η απόφαση 97/296/ΕΚ θα πρέπει, ως εκ τούτου, να τροποποιηθεί αναλόγως. (5) Η παρούσα απόφαση θα πρέπει να αρχίσει να εφαρμόζεται την ίδια ημέρα με τις αποφάσεις 2005/498/ΕΚ, 2005/499/ΕΚ και 2005/500/ΕΚ όσον αφορά τις εισαγωγές αλιευτικών προϊόντων από την Αλγερία, τις Μπαχάμες και τη Γρενάδα. (6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα της απόφασης 97/296/ΕΚ αντικαθίσταται από το παράρτημα της παρούσας απόφασης. Άρθρο 2 Η παρούσα απόφαση εφαρμόζεται από τις 28 Αυγούστου 2005. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 12 Ιουλίου 2005.

Classification Labels:
1934
311
986
703
36

Label Descriptions:
{"1934": "Πολιτική για την υγεία", "311": "ΥΓΕΙΑ", "986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 2479
3489
311
614
5259
1372
1268

EuroVoc IDs (Expanded): 2479
3489
311
614
5259
1372
1268

Dataset Source: meu

Split: train